Ring 2

Ring 2, også kalt Kirkeveiringen, er en veistrekning som går mellom Skøyen og Lodalen i Oslo. Ringen er 9,7 km lang og kommunal. Før forvaltningsrevisjonen av 1. januar 2010 var Ring 2 statlig med riksveisnummer 161.

Hele dagens trasé sett fra vest mot øst: Drammensveien - Halvdan Svartes gate - Kirkeveien - Griffenfeldts gate - Marcus Thranes gate - Christian Michelsens gate - Finnmarkgata - Kjølberggata - Åkebergveien - St. Halvards gate - Kværnerveien.

Torsdag 18. juni 2015 vedtok byrådet i Oslo en klimaplan som innebærer strenge restriksjoner for biltrafikk innenfor ring 2. Det vurderes å sperre av hele området innenfor Ring 2 for diesel- og bensindrevne biler.http://www.vg.no/nyheter/innenriks/bil-og-miljoe/vil-forby-fossilbiler-i-oslo-og-bergen/a/23474153/

Ring 2 har midtstilt trikkelinje i begge retninger mellom Frogner plass og Majorstuen. Det foreligger planer om forlengelse av trikkelinja fra Majorstuen til Carl Berners plass. Dette vil kunne medføre at det ikke blir mulig med gjennomgående biltrafikk på hele strekningen.

 Historikk 
Ring 2 som en sammenhengende bygate ble etablert som følge av Harald Hals' generalplan fra 1929. Planen opererte med to ringveier (bulevarder), og der disse møtte avenyene ut fra bysentrum, skulle det dannes byplasser eller grøntområder.

Veien er Oslos eldste ringvei, som i 1990 var ferdig utbygd som en sammenhengende firefeltsvei hele for utenom Halvdan Svartes gate. Frem til 2010 var veien eid av staten og gikk under navnet Rv. 161, selv om veien alltid har vært skiltet som Ring 2. Veien ble påbegynt i 1890 og fullført i begynnelsen av 1950-årene med omtrent samme løp som i de opprinnelige planene. For å redusere biltrafikken i tettbebyggelsen, bestemte man seg i 1990-årene og føre en større del av trafikken ut på Ring 3.

Tidligere fulgte østre del av Ring 2 strekningen St. Halvards gate – Bispegata frem til E18 ved Bispevika. I dag ender østre del av Ring 2 ved trafikkmaskina i Lodalen. Omleggingen er en konsekvens av arbeidet med å fjerne gjennomfartstrafikken fra Gamlebyen (Oslos middelalderby) og fra Bjørvika.

 Knutepunkter 
Oppdatert 27. juni 2017



Referanser
Vegvesenets vegkart
Trikk på Ring 2 – Majorstua – Carl Berners Plass. Plan- og bygningsetatens område- og prosessavklaring til oppstartmøte – arbeidsdokument, Oslo kommune – Plan- og bygningsetaten, dokumentnummer 201619105/21, datert 27. september 2017.

 Eksterne lenker 


Kategori:Veier i bydel St. Hanshaugen
Kategori:Veier i bydel Sagene
Kategori:Veier i bydel Grünerløkka
Kategori:Veier i bydel Frogner
Kategori:Ringveier i Oslo
Kategori:Bomveier i Norge
Kategori:Kommunale veier i Oslo